       "Umid yulduzi"

Tun qorongʻu boʻlsa-da, yulduzlari bor,
Tashvishlardan siqilsang Alloh madadkor.
Duo qil, har doim boʻlib umidvor,
Tavakkal qilganlarni aslo qilmas xor.

Musibat kelganda yelkangni bukma,
Hayotdan nolimay qilgin istigʻfor.
Har sinov ortidan Alloh nemati,
Gʻam chekma senga ham atalgani bor.

Yolgʻiz qoldim dema farishtang turar,
Har qilgan ishing-u, nafasing sanar.
Qalbingda boʻlsa gar bir zarra iymon,
Zulmat ichra qolganda yoʻling yoritar.

[bookmark: _GoBack]Oxirgi nafasgacha, duo qil doʻstim,
Oxiratda boʻlsin qadaming oson.
Bu foniy dunyoda qoldirgan izing,
Jannat bogʻlarida gullab-yashnasin.

